ddrg/super_eurlex huggingface dataset:
KIRJALLINEN KYSYMYS P-1742/01 esittäjä(t): Gorka Knörr Borràs (Verts/ALE) komissiolle. Ilmailu.



Virallinen lehti nro 364 E , 20/12/2001 s. 0194 - 0194



KIRJALLINEN KYSYMYS P-1742/01 esittäjä(t): Gorka Knörr Borràs (Verts/ALE) komissiolle (12. kesäkuuta 2001) Aihe: Ilmailu Virallinen elin AENA:n (Aeropuertos Españoles y Navegación Aérea) perustamisesta vuonna 1990 lähtien kaikilla Teoistas-työntekijöillä (Técnicos Especialistas de Operaciones y Servicios de Tránsito Aéreo), jotka ovat ilmailuviraston (Servicio de Tránsito Aéreo) alaisia, on oltava yhteisön määräysten (EATCHEAIP1 ja EATCHEAP2) ja kansainvälisen siviili-ilmailujärjestön (ICAO) määräysten mukainen koulutus ja lupakirja. ICAO:n äskettäisessä asiakirjassa todetaan, että Espanja on Euroopan ainoa maa, joka ei täytä näitä määräyksiä. Onko komissio tietoinen tästä ongelmasta? Ottaen huomioon, että asianmukaisen ammattikoulutuksen puuttuminen voi aiheuttaa vaaraa ilmailulle, mitä toimenpiteitä komissio aikoo toteuttaa? Loyola de Palacion komission puolesta antama vastaus (10. heinäkuuta 2001) Komissio ei ole tietoinen parlamentin jäsenen esille ottamista väitteistä mutta voi ilmoittaa, että tällä hetkellä ei ole olemassa lentoliikenteen hallinnan (ATM) henkilöstön toimilupia tai todistuksia koskevia yhteisön säännöksiä. Eurocontrol hyväksyi marraskuussa 2000 pitämässään kokouksessa lentoliikenteen hallinnan palveluhenkilöstöä koskevat Eurocontrolin turvallisuusmääräykset (ESARR), joissa edellytetään, että Eurocontrolin jäsenvaltioiden (joihin Espanjakin kuuluu) nimetyt viranomaiset varmistavat, että kaikki lentoliikenteen turvallisuuteen liittyvien lentoliikenteen palvelujen tarjoamisesta vastuussa olevat henkilöt ovat päteviä hoitamaan näitä tehtäviä ja että he täyttävät asianmukaiset terveydentilaa koskevat vaatimukset. Tämä pätevyys on tutkittava riittävin toimenpitein, jotta varmistetaan jatkuva työkyky, ja se on osoitettava asianmukaisella todistus- tai toimilupajärjestelmällä. Nämä säännökset tulevat voimaan kolmen vuoden kuluessa siitä kun Eurocontrol on ne hyväksynyt eli marraskuussa 2003. Komissio seuraa tarkasti näiden vaatimusten kehitystä ja täytäntöönpanoa sitä varten, että ne mahdollisesti tulevaisuudessa saatettaisiin osaksi yhteisön lainsäädäntöä.
KIRJALLINEN KYSYMYS E-0513/01 esittäjä(t): Olivier Dupuis (TDI) neuvostolle. Hätätilan julistaminen ja tilanteen vakavuus Ecuadorissa.



Virallinen lehti nro 340 E , 04/12/2001 s. 0042 - 0043



KIRJALLINEN KYSYMYS E-0513/01 esittäjä(t): Olivier Dupuis (TDI) neuvostolle (23. helmikuuta 2001) Aihe: Hätätilan julistaminen ja tilanteen vakavuus Ecuadorissa Ecuadorin hallituksen toteuttama tiukka talouspolitiikka - maata jo yli kolmen vuoden ajan vaivanneesta vakavasta talouskriisistä selviämiseksi - on aiheuttanut suurta yhteiskunnallista levottomuutta. Taloudellisesti aktiivisen työväestön laajan köyhyydestä johtuvan muuttoliikkeen lisäksi liikehdintä ja tyytymättömyys on lisääntynyt myös kriisistä eniten kärsivän väestönosan eli intiaanien keskuudessa. Ecuadorin viranomaiset ovat vastanneet yhteiskunnallisiin levottomuuksiin tukeutumalla voimakkaasti poliisivoimiin sekä julistamalla maahan hätätilan. Vaikka tämä luonteeltaan etninen vastarinta on toistaiseksi ollut rauhanomaista, eikö neuvosto pelkää, että nykyinen talouskriisi saattaa vaarantaa uudessa perustuslaissa monikansalliseksi ja demokraattiseksi valtioksi vahvistetun maan? Onko neuvosto ottanut tai aikooko se ottaa kantaa hätätilaa vastaan? Aikooko neuvosto kehottaa Ecuadorin hallitusta takaamaan kansalle kansalaisvapaudet ja poliittiset vapaudet myös kansalaisten rauhanomaisen protestoinnin aikana, jottei tilanne enää pahenisi? Tässä poliittisesti epävakaassa tilanteessa noin 70 prosenttia väestöstä elää todellisessa köyhyydessä. Katsooko neuvosto, että edellä esitettyjen seikkojen perusteella, kansainvälisen yhteisön olisi puututtava Ecuadorin ulkomaanvelkaa ja maan talouden välttämätöntä elvyttämistä koskevaan ongelmaan Pariisin klubin puitteissa sellaisin perustein, joiden avulla vältytään avustuspolitiikalta ja edistetään kansallisia ja kansainvälisiä investointeja? Mihin muihin toimiin neuvosto aikoo ryhtyä auttaakseen Ecuadoria tässä vaikeassa tilanteessa? Vastaus (13. heinäkuuta 2001) Neuvosto on selvillä Ecuadorin vaikeasta taloudellisesta tilanteesta ja niistä paineista, jotka kohdistuvat heikoimmassa asemassa oleviin väestönosiin nykyisen dollarisaation sekä niiden talouden sopeuttamistoimien vuoksi, joihin hallitus on ryhtynyt IMF:n ohjeiden mukaisesti. Tammi-helmikuun aikana neuvosto seurasi erittäin tarkasti niitä tapahtumia, joihin arvoisa parlamentin jäsen kysymyksessään viittaa. Neuvosto uskoo, että näihin ongelmiin voidaan löytää ratkaisu ainoastaan demokraattisen poliittisen järjestelmän keinoin. Neuvosto on ilmaissut halukkuutensa Ecuadorin ja kaikkien Andien maiden avustamiseen niiden pyrkiessä vahvistamaan demokratiaa, ihmisoikeuksia ja oikeusvaltiota. Nämä ovat EU:n ja näiden maiden välisen taloudellisen yhteistyön ja poliittisen vuoropuhelun peruspilareita. Tämä sama viesti välitettiin Ecuadorille ja muille Andien maille viimeisimmässä EU:n ja Andien yhteisön ministerikokouksessa, joka pidettiin Santiago de Chilessä 28. maaliskuuta 2001.
KIRJALLINEN KYSYMYS E-1245/01

esittäjä(t): Francesco Turchi (UEN) komissiolle

(26. huhtikuuta 2001)

Aihe: Pilottihanke lasten hyväksikäytön torjumiseksi

Euroopan parlamentti puolsi 3 miljoonan euron määrärahan myöntämistä vuoden 2001 talousarviosta lasten hyväksikäytön torjuntaa koskevan pilottihankkeen (momentti B5-804) rahoittamiseen ensimmäisenä vuonna. Määräraha on tarkoitettu lasten hyväksikäytön ja erityisesti pedofilian torjumista 15 jäsenvaltiossa koskevan kampanjan rahoittamiseen.

Tiedustelisin komissiolta, mitä tähän mennessä on tehty ja mitä tulevaisuudessa tehdään tämän hankkeen toteuttamiseksi ja mikä sen aikataulu on?

António Vitorinon komission puolesta antama vastaus

(22. kesäkuuta 2001)

Kyseistä budjettikohtaa koskevassa parlamentin ensimmäisessä ja toisessa käsittelyssä komissio huomautti ao. aloitteen päällekkäisyydestä toimien kanssa, joita on jo alettu toteuttaa olemassa olevalta momentilta B5-802 ja joiden oikeusperustana on Daphne-ohjelma. Ohjelma oli hyväksytty yhteispäätösmenettelyssä. Näin ollen budjettivallan käyttäjän on 6. toukokuuta 1999 tehdyn toimielinten sopimuksen mukaisesti pidettävä sen rahoituskehystä ensisijaisena ohjeena vuosittaisessa talousarviomenettelyssä. Budjettivallan käyttäjä on sitoutunut olemaan poikkeamatta tästä määrästä, jollei ilmene uusia objektiivisia ja pysyviä seikkoja, joille on selkeät ja täsmälliset perusteet, ja ottamaan huomioon ohjelman toteuttamisesta saadut tulokset.

Tältä pohjalta komissio on tarkkaan pohtinut, miten parlamentin ehdottaman budjettikohdan perustana olevat tavoitteet voidaan parhaiten saavuttaa ja miten samalla vältetään päällekkäisyyttä ja otetaan asianmukaisesti huomioon ohjelman toteuttamista varten käytettävissä olevat henkilöresurssit. Pohdinnan tuloksena se päättikin tarkentaa Daphnen painopistealueita niin, että vuonna 2001 ohjelman ehdotuspyyntö kattaa myös ehdotukset, jotka koskevat pedofiliaa ja lasten kaupallista seksuaalista hyväksikäyttöä. Näin ollen näiden aihepiirien hanke-ehdotuksia voidaan käsitellä samaan tapaan ja aikaan kuin Daphne-ohjelman hanke-ehdotuksia ja komissio voi alkaa hyödyntää kyseisiä momentin B5-804 määrärahoja ennen vuoden 2001 loppua.

Hakemukset oli toimitettava 28. toukokuuta 2001 mennessä. Ne arvioidaan kesän aikana, ja hyväksytyt hankkeet käynnistyvät todennäköisesti marras-joulukuussa 2001.
KIRJALLINEN KYSYMYS E-1618/01 esittäjä(t): Jorge Hernández Mollar (PPE-DE) komissiolle. Melun torjuntaa koskevat yhteisön säännökset.



Virallinen lehti nro 350 E , 11/12/2001 s. 0200 - 0201



KIRJALLINEN KYSYMYS E-1618/01 esittäjä(t): Jorge Hernández Mollar (PPE-DE) komissiolle (12. kesäkuuta 2001) Aihe: Melun torjuntaa koskevat yhteisön säännökset Espanjalaisen Malagan kaupungin historiallisen keskustan asukkaat ovat ensi kertaa lanseeranneet viestin niin monta unetonta yötä viettää sain, että ruumis ja terveys eivät enää kestä lain. Asukkaat ovat perustaneet komission protestoidakseen sitä, että Malaga on yksi Euroopan meluisimmista kaupungeista, jossa melukynnys ylittää Maailman terveysjärjestön haitalliseksi katsoman 65 desibelin rajan. Voiko komissio kertoa, mitkä ovat yleensäkin melua koskevat yhteisön säännökset ja erityisesti ympäristöohjelmat, jotka on suunnattu suojelemaan kansalaisia melulta, jotka aiheuttavat melusaastetta vastustavaan ristiretkeen ryhtyneille malagalaisille muun muassa fyysisiä vaivoja? Margot Wallströmin komission puolesta antama vastaus (25. heinäkuuta 2001) Komissio on saanut lukuisia valituksia, jotka ovat samanlaisia kuin parlamentin jäsenen kuvaama. Yhteisön lainsäädäntöön ei sisälly sallittua melutasoa koskevia säädöksiä. Ongelman ratkaisu kuuluu jäsenvaltioiden toimivaltaan, ja valituksen tekijöiden on käännyttävä Espanjan toimivaltaisten viranomaisten puoleen. Komissio on kuitenkin tehnyt ehdotuksen direktiiviksi ympäristömelun arvioinnista ja hallinnasta(1). Direktiiviehdotus on lähinnä jatkoa Euroopan parlamentin reaktioihin vihreän kirjan muodossa esitettyyn melua koskevaan aiempaan komission ehdotukseen(2). Direktiiviehdotusta käsitellään parhaillaan parlamentissa ja neuvostossa. Ehdotettava direktiivi varmistaa, että jäsenvaltiot arvioivat ympäristömelun tason ja tiedottavat yleisölle arviointinsa tuloksesta ja suunnitelmistaan meluhaittojen torjumiseksi. (1) EYVL C 337 E, 28.11.2000. (2) KOM(96) 540 lopullinen.
KIRJALLINEN KYSYMYS E-1042/01 esittäjä(t): Camilo Nogueira Román (Verts/ALE) neuvostolle. USA:n ja Yhdistyneen kuningaskunnan pommituslennot Irakiin.



Virallinen lehti nro 340 E , 04/12/2001 s. 0154 - 0154



KIRJALLINEN KYSYMYS E-1042/01 esittäjä(t): Camilo Nogueira Román (Verts/ALE) neuvostolle (3. huhtikuuta 2001) Aihe: USA:n ja Yhdistyneen kuningaskunnan pommituslennot Irakiin Pitääkö neuvosto soveliaana, että Yhdistynyt kuningaskunta osallistuu EU:n jäsenvaltiona Irakin pommituksiin USA:n kanssa yhteisön tietämättä ja ilman sen hyväksyntää? Vastaus (16. heinäkuuta 2001) Neuvosto viittaa kysymykseen E-0699/01 antamaansa vastaukseen.
KIRJALLINEN KYSYMYS E-0768/01 esittäjä(t): Charles Tannock (PPE-DE) komissiolle. Turbosiat.



Virallinen lehti nro 350 E , 11/12/2001 s. 0034 - 0034



KIRJALLINEN KYSYMYS E-0768/01 esittäjä(t): Charles Tannock (PPE-DE) komissiolle (13. maaliskuuta 2001) Aihe: Turbosiat Mihin toimiin komissio on ryhtynyt Euroopan kuluttajien suojelemiseksi Itävallan ja Saksan turbosika -skandaalien jälkeen? Tuolloin paljastui, että Itävallan ja Saksan sikatiloilla oli käytetty antibiootteja, kasvua edistäviä hormoneja ja rokotteita, jotka oli salakuljetettu Eurooppaan Kaukoidästä ja Yhdysvalloista. Mihin toimiin komissio on ryhtynyt taatakseen, että yhtäkään EU:ssa myytävää eläintä ei ole käsitelty laittomin ainein? David Byrnen komission puolesta antama vastaus (6. kesäkuuta 2001) Elävissä eläimissä ja niistä saatavissa tuotteissa olevien tiettyjen aineiden ja niiden jäämien osalta suoritettavista tarkastustoimenpiteistä 29. huhtikuuta 1996 annetussa neuvoston direktiivissä 96/23/EY(1) edellytetään jäsenvaltioiden ja yhteisöön eläinperäisiä elintarvikkeita vievien yhteisön ulkopuolisten maiden valvovan eläinlääkkeiden käyttöä, väärinkäyttöä ja laitonta käyttöä. Jäsenvaltio voi järjestää valvonnan maatiloilla, teurastamoissa tai rajatarkastuspaikoilla. Lisäksi komissio tarkastaa elintarvike- ja eläinlääkintätoimistonsa avulla jäsenvaltioiden tai yhteisön ulkopuolisten maiden kykyä toteuttaa valvontaa. Komissio voi tarkastusten löydösten perusteella suositella parannuksia, käynnistää jäsenyysvelvoitteiden noudattamatta jättämistä koskevan menettelyn, poistaa yhteisön ulkopuolisen maan niiden maiden luettelosta, joilla on lupa viedä eläinperäisiä elintarvikkeita yhteisöön, tai soveltaa suojatoimenpiteitä. Komissio katsoo näin ollen, että nykyjärjestelmä tarjoaa oikein käytettynä välineet, joilla voidaan varmistaa kuluttajien suojelu tuotantoeläimille annettavien lääkkeiden väärinkäytöltä ja laittomalta käytöltä. (1) EYVL L 125, 23.5.1996.
KIRJALLINEN KYSYMYS E-1147/01 esittäjä(t): Christopher Huhne (ELDR) komissiolle. BKT ja julkiset liikelaitokset.



Virallinen lehti nro 340 E , 04/12/2001 s. 0180 - 0180



KIRJALLINEN KYSYMYS E-1147/01 esittäjä(t): Christopher Huhne (ELDR) komissiolle (10. huhtikuuta 2001) Aihe: BKT ja julkiset liikelaitokset 1. Mitkä ovat viimeisimmät saatavissa olevat tiedot julkisten liikelaitosten BKT-osuudesta kussakin jäsenvaltiossa? 2. Mikä oli vastaava osuus kussakin jäsenvaltiossa viisi vuotta ja kymmenen vuotta aikaisemmin? Pedro Solbes Miran komission puolesta antama vastaus (6. heinäkuuta 2001) Euroopan kansantalouden tilinpito- ja aluetilinpitojärjestelmässä (EKT 95), joka on otettu käyttöön 25 päivänä kesäkuuta 1996 annetulla neuvoston asetuksella (EY) N:o 2223/96(1), ei säädetä näiden tietojen keräämisestä, minkä vuoksi Euroopan yhteisöjen tilastotoimistolla ei ole virallisia ja/tai harmonisoituja tietoja asiasta. Julkisten yritysten Euroopan keskus CEEP on julkaissut Internet-sivustollaan(2) julkisten yritysten kehitystä Euroopassa käsittelevän asiakirjan (The development of enterprises of public participation and of general economic interest in Europe since 1996), joka sisältää epävirallista tietoa parlamentin jäsenen mainitsemasta kysymyksestä. (1) EYVL L 310, 30.11.1996. (2) http://www.ceep.org/index.html.
KIRJALLINEN KYSYMYS E-1214/01 esittäjä(t): Adriana Poli Bortone (UEN) komissiolle. Kosovon ortodoksiluostareiden pelastaminen.



Virallinen lehti nro 364 E , 20/12/2001 s. 0063 - 0063



KIRJALLINEN KYSYMYS E-1214/01 esittäjä(t): Adriana Poli Bortone (UEN) komissiolle (24. huhtikuuta 2001) Aihe: Kosovon ortodoksiluostareiden pelastaminen Useat Kosovon ortodoksiluostarit ja kirkot ovat vaarassa joutua äärimuslimien tuhoamiksi ja valtaamiksi etnisissä konflikteissa sillä verukkeella, että ne edustavat serbihallinnon aikakautta. Musutisten luostari on jo kokonaan tuhottu, ja Gracanican ortodoksiluostari, Ljevisan tuomiokirkko, Lipljanin kirkko, Pecin luostari sekä kolme muuta kirkkoa ja yksi muu luostari ovat vaarassa tulla tuhotuiksi. Mihin toimiin komissio aikoo ryhtyä eurooppalaiseen ja kristilliseen kulttuuriperintöön kuuluvien Kososvon luostareiden ja ortodoksikirkkojen pelastamiseksi? Christopher Pattenin komission puolesta antama vastaus (28. kesäkuuta 2001) Ortodoksisten serbien uskonnollisten kohteiden suojeleminen Kosovossa on merkittävä huolenaihe kansainväliselle yhteisölle. Komissio tuomitsee jyrkästi näihin kohteisiin tehdyt iskut. Uskonnollisten kohteiden suojeleminen Kosovossa ei kuitenkaan kuulu komission toimialaan. Komissio on tyytyväinen siihen, että NATOn johtamat rauhanturvajoukot Kosovossa (KFOR) ovat osoittaneet huomattavan määrän joukkoja Kosovon kulttuurihistoriallisesti merkittävien kohteiden suojeluun, mikä korostaa tämän asian tärkeyttä.
KIRJALLINEN KYSYMYS E-1706/01 esittäjä(t): Laura González Álvarez (GUE/NGL) komissiolle. Vaarallisten jätteiden kaatopaikka Zinc S.A.:n espanjalaisessa yrityksessä (Cartagena, Espanja).



Virallinen lehti nro 350 E , 11/12/2001 s. 0214 - 0214



KIRJALLINEN KYSYMYS E-1706/01 esittäjä(t): Laura González Álvarez (GUE/NGL) komissiolle (14. kesäkuuta 2001) Aihe: Vaarallisten jätteiden kaatopaikka Zinc S.A.:n espanjalaisessa yrityksessä (Cartagena, Espanja) Asociación de Naturalistas del Sureste -järjestö (ANSE) on valittanut syöpää aiheuttavien tuotteiden sijoittamisesta Zinc S.A.:n teollisuusjätekaatopaikalle Cartagenassa Murciassa. Kaatopaikalla olevista aineista on mainittava esimerkiksi arsenikki, kromi, nikkeli ja lyijy. Voiko komissio pyytää tietoja toimenpiteistä, joilla turvataan, että kyseinen kaatopaikka ei aiheuta vaaraa ihmisten terveydelle tai ympäristölle ja että tässä tapauksessa sovelletaan oikein asiaan liittyvää yhteisön lainsäädäntöä ja erityisesti direktiiviä 75/442/ETY(1) jätteistä yleensä ja direktiiviä 78/319/ETY(2) myrkyllisten ja vaarallisten jätteiden hävittämisestä? (1) EYVL L 194, 25.7.1975, s. 39. (2) EYVL L 84, 31.3.1978, s. 43. Margot Wallströmin komission puolesta antama vastaus (25. heinäkuuta 2001) Komissio ei ole tietoinen parlamentin jäsenen mainitsemista seikoista. Komissio on pyytänyt Espanjan viranomaisilta selvitystä kirjallisessa kysymyksessä mainitusta kaatopaikasta varmistaakseen, että kyseisessä tapauksessa noudatetaan yhteisön lainsäädäntöä. Perustamissopimusten valvojana komissio ryhtyy tarpeellisiin toimiin varmistaakseen, että kyseisessä tapauksessa noudatetaan yhteisön lainsäädäntöä.
KIRJALLINEN KYSYMYS E-1358/01 esittäjä(t): Glyn Ford (PSE) komissiolle. Xeroxin uudelleenjärjestelyt ja neuvottelut.



Virallinen lehti nro 364 E , 20/12/2001 s. 0091 - 0092



KIRJALLINEN KYSYMYS E-1358/01 esittäjä(t): Glyn Ford (PSE) komissiolle (7. toukokuuta 2001) Aihe: Xeroxin uudelleenjärjestelyt ja neuvottelut Onko komissio tietoinen siitä, että Xerox on laiminlyönyt neuvottelut työntekijöidensä kanssa asiassa, joka koskee sen ajankohtaisia uudelleenjärjestelysuunnitelmia Venreyssä Hollannissa, Dundalkissa Irlannissa ja Mitcheldeanissa Yhdistyneessä Kuningaskunnassa? Marks and Spencers joutui Ranskassa maan tuomioistuinten päätöksellä lykkäämään myymälöidensä sulkemista, kunnes uudelleenjärjestelysuunnitelmista on neuvoteltu yhdessä työntekijöiden kanssa. Katsooko komissio, että Xerox on lain mukaisesti velvollinen lykkäämään rakenneuudistussuunnitelmiaan, kunnes se on lain mukaisesti neuvotellut työntekijöidensä kanssa? Anna Diamantopouloun komission puolesta antama vastaus (12. heinäkuuta 2001) Komissio pyytää arvoisaa parlamentin jäsentä tutustumaan vastauksiin, jotka komissio on antanut hänen kirjallisiin kysymyksiinsä E-0362/01, E-0363/01 ja E-0366/01(1). Komissiolla ei ole lisätietoja tapauksesta, jossa Xerox on laiminlyönyt Venreyssä (Hollanti), Dundalkissa (Irlanti) ja Mitcheldeanissa (Yhdistynyt kuningaskunta) työskentelevien työntekijöidensä kanssa käytävät neuvottelut Xeroxin ajankohtaisista uudelleenjärjestelysuunnitelmista. Mitä tulee arvoisan parlamentin jäsenen kysymykseen työntekijöiden tiedotus- ja kuulemisoikeuksien törkeästä rikkomisesta annettavista rangaistuksista, komissio korostaa, että ehdotuksessaan neuvoston direktiiviksi työntekijöille tiedottamista ja heidän kuulemistaan koskevista yleisistä puitteista Euroopan yhteisössä(2) komissio ehdotti sellaisen säännöksen käyttöön ottamista, jollaista ei yhteisön direktiiveissä ole aiemmin ollut työntekijöiden tiedottamisesta tai heidän kuulemisestaan. Ehdotuksessa säädetään, että rikottaessa törkeästi direktiivissä mainittuja velvoitteita päätösten ei pitäisi aiheuttaa oikeusvaikutuksia asianomaisten työntekijöiden työsopimukseen niin kauan kuin työnantaja ei ole täyttänyt velvoitteitaan, tai jos se ei ole enää mahdollista, niin kauan kuin asianmukaista korvausta ei ole suoritettu. Törkeällä rikkomisella tarkoitetaan sitä, että työntekijöiden edustajat eivät ole saaneet mitään tietoja eikä heitä ole kuultu lainkaan ennen päätöksen tekemistä tai sen julkista ilmoittamista sekä sitä, että tärkeitä tietoja salaillaan tai annetaan virheellisiä tietoja. Neuvosto sai 11. kesäkuuta 2001 kompromissina aikaan tekstin yhteiseksi kannaksi. Neuvosto ei kuitenkaan tässä tekstissä hyväksynyt komission ehdotusta ankarammista rangaistuksista. Komissio pyrkii saamaan direktiivin nopesti hyväksytyksi siten, että siihen sisältyisi myös säännös ehdotetuista rangaistuksista. (1) EYVL C 340 E, 4.12.2001, s. 19. (2) EYVL C 2, 5.1.1999.
KIRJALLINEN KYSYMYS E-1070/01 esittäjä(t): Markus Ferber (PPE-DE) komissiolle. Komitologiakustannukset.



Virallinen lehti nro 318 E , 13/11/2001 s. 0196 - 0196



KIRJALLINEN KYSYMYS E-1070/01 esittäjä(t): Markus Ferber (PPE-DE) komissiolle (5. huhtikuuta 2001) Aihe: Komitologiakustannukset Palaan komissiolle esittämääni kirjalliseen kysymykseen E-2529/99(1), johon se ei ole vielä vastannut täydellisesti. Euroopan komissio on EY:n perustamissopimuksen mukaisesti vastuussa neuvoston tekemien päätösten täytäntöönpanosta. Neuvosto valvoo asiaa kansallisista asiantuntijoista koostuvien komiteoiden avulla. Millaisia kustannuksia neuvoa-antavista komiteoista tai hallinto- ja sääntelykomiteoista aiheutui vuosina 1997, 1998, 1999 ja 2000? Miten paljon määrärahoja näiden komiteoiden käyttöön on varattu vuodeksi 2001? (1) EYVL C 303 E, 24.10.2000, s. 76. Michaele Schreyerin komission puolesta antama vastaus (8. kesäkuuta 2001) Jäljempänä olevassa taulukossa esitetään komiteoiden kustannuksiin sidotut määrärahat vuosina 1997-2000 ja vuoden 2001 talousarvioon tältä osin otetut maksusitoumusmäärärahat. >TAULUKON PAIKKA>
KIRJALLINEN KYSYMYS E-0694/01 esittäjä(t): Alexandros Alavanos (GUE/NGL) komissiolle. Attikan maanjäristyksen aiheuttamien vahinkojen korjaamiseen myönnetty Euroopan investointipankin laina.



Virallinen lehti nro 318 E , 13/11/2001 s. 0102 - 0102



KIRJALLINEN KYSYMYS E-0694/01 esittäjä(t): Alexandros Alavanos (GUE/NGL) komissiolle (8. maaliskuuta 2001) Aihe: Attikan maanjäristyksen aiheuttamien vahinkojen korjaamiseen myönnetty Euroopan investointipankin laina Euroopan investointipankki myönsi Kreikan hallituksen pyynnöstä noin 300 miljardin drakman suuruisen lainan Attikan maanjäristyksen aiheuttamien tuhojen korjaamiseen. Onko kyseinen laina jo maksettu? Jos ei ole, mitä ongelmia lainan maksamisessa on ilmennyt? Mitä Euroopan investointipankki aikoo tehdä asian suhteen? Pedro Solbes Miran komission puolesta antama vastaus (16. toukokuuta 2001) Euroopan investointipankki allekirjoitti 9. joulukuuta 1999 lainasopimuksen 300 miljoonan euron lainasta. Laina myönnettiin jälleenrakentamisen hätäavuksi Suur-Ateenan alueelle, jossa tapahtui tuhoisa maanjäristys 7. syyskuuta 1999. Lainalla tuettiin maanjäristyksen jälkeisen jälleenrakentamisen ohjelmaa, jota johti ja koordinoi talousministeriö yhteistyössä muiden ministeriöiden kanssa. Varoja voitiin myöntää maanjäristyksessä tuhoutuneiden tai vahingoittuneiden julkisten ja kunnallisten laitosten, teollisuus- ja liikerakennusten sekä yksityisten asuinrakennusten jälleenrakentamiseen. Rahoitus suunniteltiin jaettavaksi kahdelle tai kolmelle vuodelle. Rahoitussopimuksen mukaan talousministeriön oli lainanottajan ominaisuudessa toimitettava investointipankille koko lainamäärän kohdentamista koskevat pyynnöt 10. maaliskuuta 2001 mennessä. Lainasta maksettiin ensimmäinen erä, 150 miljoonaa euroa, 15. joulukuuta 1999. Lainasta jäi siis maksamatta vielä 150 miljoonaa euroa. Ministeriö toimitti määräaikaan mennessä täydellisen luettelon lainan kohdentamissuunnitelmista, ja koko lainamäärään käyttö voitiin näin katsoa perustelluksi. Jäljellä oleva lainamäärä voidaan maksaa rahoitussopimuksen mukaisesti sitä mukaa kuin eri kohdentamissuunnitelmien toteutuminen edistyy.